Rikunarita-ORG/Wikinium huggingface dataset:
# Independent candidates

**Mɛŋ nyadi naꞌam nyiꞌab** anɛ linɛ kaꞌ paati bɛɛ naꞌadɔɔg siꞌa dɔllim ka lɛɛ anɛ pɔlitis nwɛꞌɛd kanɛ pʋ mɔr Paati bɛɛ laꞌas nɛ naꞌadɔɔg siꞌa laꞌaʋŋɔ. Yɛla bɛdegʋ bɛ ka sɔꞌ na ziꞌen nyiꞌa naꞌam nɛ o mɛŋ nyari ka pʋ dɔl naꞌadɔɔg bɛɛ paati siꞌaa.Pɔlitis nwɛꞌɛdib sieba bɛ ka mɔri ba pʋtɛnra ka li pʋ dɔl paati siꞌaa, ka linzug ka o na zanꞌas ka kʋ dɔlli baa. A-ziꞌenɛ mɛŋ nyadi pɔlitis nwɛꞌɛdib sieba tʋnꞌe laꞌas nɛ paati siꞌa ka li anɛ ye ba anɛ paati la ninkʋda bɛɛ ba pʋtɛnra dɔl paati la ye ba maal siꞌel la, amaa ka zanꞌas ye ba kʋ ziꞌen paati la yʋꞌʋr zugu. Sieba mɛn tʋnꞌʋn bɛ tis bɛɛ sʋŋ paati siꞌa agɔl amaa ka pʋ niŋ yadda ye ba na ziꞌen tis paati la zinꞌisiꞌa (nɛꞌɛŋa anɛ ye ba tʋnꞌe siak paati la tʋʋma). Saŋa sieba pamm bɛ ka pɔlitis nwɛꞌɛd sɔꞌ tʋnꞌe an paati kanɛ pʋ tiki ba nuꞌug ziꞌel ye ba na nyiꞌaa la nid yinne, ka linzugu paꞌal ye o anɛ mɛŋ nyadi ziꞌelʋg daan.Saŋa sieba bɛ ka mɛŋ nyadi ziꞌelʋg pɔlitis nwɛꞌɛdib la yiti gaŋ ye ba maal paati kanɛ mɔr nɔɔr yinne nɛ ba taaba banɛ ziꞌe ba mɛŋ nyadi la hali ka na tʋnꞌe tik laꞌaʋŋ kan la vɔɔɔdʋg ni yɛla. Hali zinꞌikanɛ ka ba ti pʋdʋg ye Mɛŋ Nyadi Naꞌam Nyiꞌab yɛla la, nɔɔr yinne kan la na nyaŋi mɔr kpinnim bɛdegʋ nɛ paati nam kas-kas anɛ laꞌaʋŋ kanɛ ti siak ye ba na diꞌe Mɛŋ Nyadi naꞌam nyiꞌab sɔb la.

## Gbanvɛɛnsa